钦定古今图书集成/明伦汇编/官常典/第737卷 > 陈思贤 伍性原 陈应宗 林玨 吕贤
## 钦定古今图书集成/明伦汇编/官常典/第737卷 > 陈思贤 伍性原 陈应宗 林玨 吕贤

邹君默　曾廷瑞

按《明外史》本传：“思贤，茂名人。洪武末，为漳州府教授。
燕王即帝位，诏至，恸哭曰：‘明伦之义，正在今日’。”坚卧
不迎诏。率生员伍性原、陈应宗、林玨、吕贤、邹君默、曾
廷瑞，即明伦堂为建文帝哭临如礼。有司执送京师，
思贤及六生皆死，或曰死于道。嘉靖中，提学副使邵
锐立祠祀思贤，侑以六生。福王时，赠思贤礼部郎中，
谥《贞愍》。